CELEX: 22006D0120
Language: et
Date: 2006-09-22 00:00:00
Title: EMP Ühiskomitee otsus nr 120/2006, 22. september 2006 , millega muudetakse Euroopa Majanduspiirkonna lepingu XI lisa (telekommunikatsiooniteenused)

30.11.2006   
            
            
               ET
            
            
               Euroopa Liidu Teataja
            
            
               L 333/47
            
         
      EMP ÜHISKOMITEE OTSUS
   
   nr 120/2006,
   22. september 2006,
   millega muudetakse Euroopa Majanduspiirkonna lepingu XI lisa (Telekommunikatsiooniteenused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping” , eriti selle artiklit 98,
   ning arvestades järgmist:
   
               (1)
            
            
               Lepingu XI lisa on muudetud EMP Ühiskomitee 2. juuni 2006. aasta otsusega nr 61/2006 (1).
            
         
               (2)
            
            
               Komisjoni 24. oktoobri 2005. aasta otsus 2005/752/EÜ elektroonilise kaubanduse eksperdirühma moodustamise kohta (2), tuleb inkorporeerida lepingusse.
            
         
               (3)
            
            
               Euroopa Parlamendi ja nõukogu direktiiv 1999/93/EÜ (3), komisjoni otsus 2000/709/EÜ (4) ja Euroopa Parlamendi ja nõukogu direktiiv 2000/31/EÜ (5), mis on juba inkorporeeritud peatükki “Andmekaitse”, tuleb üle viia lepingu XI lisa peatükki “Infoühiskonna teenused”.
            
         
               (4)
            
            
               Lepingu XI lisa sisaldab akte, mis on aegunud ja mille võib seepärast lepingust välja jätta,
            
         ON TEINUD JÄRGMISE OTSUSE:
   Artikkel 1
   Lepingu XI lisa muudetakse järgmiselt:
   
               1.
            
            
               Punkti 5k (Euroopa Parlamendi ja nõukogu direktiiv 2003/98/EÜ) järele lisatakse järgmised punktid:
               
                           “5l.
                        
                        
                           
                              399 L 0093: Euroopa Parlamendi ja nõukogu direktiiv 1999/93/EÜ, 13. detsember 1999, elektroonilisi allkirju käsitleva ühenduse raamistiku kohta (EÜT L 13, 19.1.2000, lk 12).
                           Käesolevas lepingus loetakse selle direktiivi sätteid järgmistes kohandustes:
                           
                                       (a)
                                    
                                    
                                       artikli 7 lõike 1 punktis c lisatakse sõna “organisatsioonidega” järele järgmine tekst: “või EFTA riikide ja kolmandate riikidega või rahvusvaheliste organisatsioonidega”;
                                    
                                 
                                       (b)
                                    
                                    
                                       artikli 7 lõikes 2 osutatud olukordades hoiavad lepinguosalised üksteist kursis ja taotluse korral toimuvad konsultatsioonid EMP Ühiskomitees;
                                    
                                 
                                       (c)
                                    
                                    
                                       alati kui ühendus peab kolmanda riigiga läbirääkimisi, mis käsitlevad ühenduse ettevõtjate turulepääsu artikli 7 lõike 3 alusel, püütakse saavutada samaväärne kohtlemine ka EFTA riikide ettevõtjatele.
                                    
                                 
                     
                           5la.
                        
                        
                           
                              32000 D 0709: komisjoni otsus 2000/709/EÜ, 6. november 2000, miinimumnõuete kohta, mida liikmesriigid peavad Euroopa Parlamendi ja nõukogu direktiivi 1999/93/EÜ (elektroonilisi allkirju käsitleva ühenduse raamistiku kohta) artikli 3 lõikes 4 ettenähtud organeid määrates arvestama (EÜT L 289, 16.11.2000, lk 42).
                        
                     
                           5m.
                        
                        
                           
                              32000 L 0031: Euroopa Parlamendi ja nõukogu direktiiv 2000/31/EÜ, 8. juuni 2000, infoühiskonna teenuste teatavate õiguslike aspektide, eriti elektroonilise kaubanduse kohta siseturul (direktiiv elektroonilise kaubanduse kohta) (EÜT L 178, 17.7.2000, lk 1).
                           Käesolevas lepingus loetakse selle direktiivi sätteid järgmises kohanduses:
                           Artikli 5 lõike 1 punktis g osutatud olukordades on käibemaksukohustuslase registreerimisnumber EFTA riikide puhul number, mis on teenuseosutajale määratud siseriiklike õigusaktide kohaselt.
                        
                     
                           5n.
                        
                        
                           
                              32005 D 0752: komisjoni otsus 2005/752/EÜ, 24. oktoober 2005, elektroonilise kaubanduse eksperdirühma moodustamise kohta (ELT L 282, 26.10.2005, lk 20).”.
                        
                     
         
               2.
            
            
               Punktide 5ca (Euroopa Parlamendi ja nõukogu otsuse nr 710/97/EÜ), 5cd (Euroopa Parlamendi ja nõukogu otsus nr 128/1999/EÜ), 5g (Euroopa Parlamendi ja nõukogu direktiiv 1999/93/EÜ), 5ga (komisjoni otsus 2000/709/EÜ) ja 5h (Euroopa Parlamendi ja nõukogu direktiiv 2000/31/EÜ) tekst jäetakse välja.
            
         Artikkel 2
   Otsuse 2005/752/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 23. septembril 2006, tingimusel et EMP Ühiskomiteele on esitatud kõik lepingu artikli 103 lõike 1 kohased teated (6).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 22. september 2006.
      
         
            EMP Ühiskomitee nimel
         
         
            eesistuja
         
         Oda Helen SLETNES
         
      
   
   
      (1)  ELT L 245, 7.9.2006, lk 8.
   
      (2)  ELT L 282, 26.10.2005, lk 20.
   
      (3)  EÜT L 13, 19.1.2000, lk 12.
   
      (4)  EÜT L 289, 16.11.2000, lk 42.
   
      (5)  EÜT L 178, 17.7.2000, lk 1.
   
      (6)  Põhiseadusest tulenevaid nõudeid ei ole esitatud.